Ч1ог1а тамаша бина юьртахоша Бексолтина т1аме хихкина йолу говр йовзарх. Х1орш т1амна кечбелла, т1амт1е д1абоьлхучу хенахь, мостаг1ий-т1емалой гучу ма-бевли, т1амана чухьаьдда Бексолтин говр, юьртахой т1аьхьа а буьтуш. Ша говре д1а ца вахьийта, лаьтташ йолчу шина дечгана юкъа хьавзийна Бексолтас шен говр. Дехьийсехьий катоьхна ши дечиг схьа а лаьцна, и шиъ кхин д1а ца хоьцуш, озийна бухъяьккхина Бексолтас. Т1аме лело 1емина йолчу говро оцу буьрсачу т1амана юккъехь и ши дечиг хьийзийна, доллу мостаг1ий эскар х1аллакьдина.